turjo4nis/wikipedia-bn-dump-20250701 huggingface dataset:
বাংলা টিভি চ্যানেলের তালিকা

এই নিবন্ধটিতে বাংলা ভাষায় প্রচারিত বিভিন্ন দেশের টেলিভিশন চ্যানেলের তালিকা উল্লেখ করা হয়েছেঃ

বাংলাদেশ

রাষ্ট্রীয় মালিকানাধীন

ব্যক্তিগত মালিকানাধীন

মিশ্র বিনোদনমূলক চ্যানেল

সংবাদ চ্যানেল

সঙ্গীত

কিডস্( শিশু ও কিশোর)

খেলাধুলা

ইনফোটেইনমেন্ট

বিলুপ্ত

কানাডা

ভারত

রাষ্ট্রীয় মালিকানাধীন

পশ্চিমবঙ্গ

সংবাদ

বিনোদন

সিনেমা

সঙ্গীত

খেলাধুলা

ত্রিপুরা

বিলুপ্ত

যুক্তরাজ্য 

 এটিএন বাংলা
 বাংলা টিভি
 চ্যানেল এস

আরো দেখুন 

 বাংলাদেশের বেতার কেন্দ্রের তালিকা

তথ্যসূত্র

বহিঃসংযোগ 
Bangladeshi TV channels Full List
Bangladeshi TV Channels 

বাংলা ভাষার টেলিভিশন চ্যানেল
বাংলা
বাংলাদেশের টেলিভিশন চ্যানেল
বাংলা ভাষা
বাংলাদেশি টেলিভিশন সম্পর্কিত তালিকা
ভারতীয় টেলিভিশন সম্পর্কিত তালিকা
বাংলা টেলিভিশন সম্পর্কিত তালিকা
টেলিভিশন স্টেশন
বাংলা ভাষা
লিটল পেঙ্গুইন

লিটল পেঙ্গুইন (ইংরেজি: Little Penguin) (Eudyptula minor) হল একধরনের পেঙ্গুইন যারা পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এদেরকে দক্ষিণ অস্ট্রেলিয়া এবং নিউজিল্যান্ডের উপকূলীয় অঞ্চলে দেখতে পাওয়া যায়। এছাড়াও চিলিতে কিছু কিছু জায়গায় এদের দেখা গেছে।

লিটল পেঙ্গুইন ছাড়াও এদের নানা রকমের প্রচলিত নামে ডাকা হয় যেগুলো হল: 
 অস্ট্রেলিয়াতে এদের ফেয়ারি পেঙ্গুইন নামে ডাকা হয় তাদের সব থেকে ছোট আয়তনের জন্য,
 নিউজিল্যান্ডে এদেরকে লিটল ব্লু পেঙ্গুইন বা ব্লু পেঙ্গুইন নামে ডাকা হয়, তাদের নীল রঙের শরীরের জন্য।
 এছড়াও মায়োরি ভাষায় এদের করোরা নামে ডাকা হয়।

শ্রেণিবিন্যাস
লিটল পেঙ্গুইন নিয়ে প্রথম গবেষণা করেছিলেন জার্মান ন্যাচারালিস্ট জোহান রেইনহোল্ড ফস্টার ১৭৮১ সালে। এদের এখন পর্যন্ত বিভিন্ন উপজাতি আছে কিন্তু এর মধ্যে একটি সুনির্দিষ্ট শ্রেণিবিভাগ এখনও বিতর্কের ব্যাপার। এদের উপজাতিগুলো হল Eudyptula minor variabilis এবং Eudyptula minor chathamensis নিউজিল্যান্ডের মিউজিয়ামে সংরক্ষণ করা হয়েছে। হোয়াইট ফ্লিপার্ড পেঙ্গুইন আগে এই প্রজাতির উপজাতি বলে ধরা হত। অস্ট্রেলিয়া এবং ওটাগো দ্বীপপুঞ্জে এদেরকে স্বতন্ত্র প্রজাতি হিসেবে ধরা হয়। হোয়াইট ফ্লিপার্ড পেঙ্গুইন এদের থেকে অনেক আলাদা এবং এদেরকে স্বতন্ত্র প্রজাতি হিসেবে এখন ধরা হয়।

বর্ণনা

সব পেঙ্গুইনদের মতোই এরাও উড়তে পারে না। এদের শরীর হয় মসৃণ, ছোটো ছোটো পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এই পেঙ্গুইনরা, পেঙ্গুইন জাতির মধ্যে আকার ও আয়তনে সবথেকে ছোটো। এরা সাধারণত ৩৩ সেমি (১৩ ইঞ্চি) পর্যন্ত দৈর্ঘ্য এবং ৪৩ সেমি (১৭ ইঞ্চি) লম্বা হয়। এবং এদের ওজন হয় মাত্র ১.৫ কেজি (৩.৩ পাউন্ড)। এদের মাথা এবং ওপরের অংশ স্লেট নীল রঙের হয় এবং আস্তে আস্তে নিচের দিকে ফ্যাকাসে হতে থাকে গাল থেকে পেট পর্যন্ত। এদের ফ্লিপারগুলো নীল রঙের হয়। এদের ৩-৪ সেমি লম্বা কালো ঠোঁট আছে। চোখের পাতাগুলো রূপালি-বা নীলাভ ধূসর বা লালচে ম্লান রঙের হয় এবং এদের পা হয় গোলাপী রঙের এবং পায়ের পাতার নিচের অংশ কালো হয়। একজন অপ্রাপ্তবয়স্ক পেঙ্গুইনের ঠোঁট হয় ছোট এবং এদের গায়ের রঙ আরোও হাল্কা হয়।

অন্যান্য সামুদ্রিক পাখির মতোন এদেরও আয়ু অনেক। গড়ে তারা ৬.৫ বছর বাঁচতে পারে। এছড়াও কিছু কিছু ক্ষেত্রে গবেষণা করে দেখা গেছে যে এরা ২৫ বছরেরও বেশি বাঁচতে পারে কিছু কিছু সময়ে।

তথ্যসূত্র

এছাড়াও পড়ুন

বহিঃসংযোগ

Little penguins at New Zealand Penguins
Little penguins at the International Penguin Conservation
The Blue Penguin Trust (New Zealand)
Philip Island Nature Park Web Site 
Gould's The Birds of Australia plate
 

১৭৮১-এ বর্ণিত প্রাণী
নিউজিল্যান্ডের পাখি
পশ্চিম অস্ট্রেলিয়ার পাখি
পেঙ্গুইন
উড্ডয়ন ক্ষমতাহীন পাখি

১৭৮১-এ বর্ণিত পাখি
এডউইন হাওয়ার্ড আর্মস্ট্রং

এডউইন হাওয়ার্ড আর্মস্ট্রং একজন মার্কিন প্রকৌশলী এবং উদ্ভাবক। তাকে রেডিওর ইতিহাসে সবচেয়ে প্রভাবশালী উদ্ভাবক বলা হয়। তিনি উপস্নাতক শিক্ষার্থী থাকাকালীন সময়ে রিজেনারেটিভ সার্কিট আবিষ্কার করেন এবং ১৯১৪ সালে প্যাটেন্ট করান। তিনি ১৯২২ সালে সুপার-রিজেনারেটিভ সার্কিট এবং ১৯১৮ সালে সুপারহেটেরোডাইন রিসিভার আবিষ্কার করেন। তিনি ফ্রিকোয়েন্সি মড্যুলেশন রেডিও এরও আবিষ্কারক।
তিনি ৪২টি প্যাটেন্টের অধিকারী এবং অসংখ্য পুরস্কার লাভ করেন। এসব পুরস্কারের মধ্যে রয়েছে প্রথম আইইই মেডেল অব অনার।

জীবনী 
আর্মস্ট্রং ১৮৯০ সালের ১৮ ডিসেম্বর নিউ ইয়র্ক সিটিতে জন্মগ্রহণ করেন।

তথ্যসূত্র 

কলাম্বিয়া বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
আইইইই মেডেল অব অনার বিজয়ী
আইইইই এডিসন পদক বিজয়ী
১৮৯০-এ জন্ম
১৯৫৪-এ আত্মহত্যা
১৯৫৪-এ মৃত্যু
আবিষ্কার ও উদ্ভাবন বিতর্ক
মার্কিন যুক্তরাষ্ট্রের সেনা কর্মকর্তা
লেজিওঁ দনরের নাইট
ফ্লয়েড ডান

ফ্লয়েড ডান একজন তড়িৎ প্রকৌশলী।

জীবনী
ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন।

পুরস্কার ও সম্মাননা
ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স,
ফেলো, অ্যাকুস্টিক্যাল সোসাইটি অব আমেরিকা (ASA),
ফেলো, আমেরিকান ইন্সটিটিউট অব আল্ট্রাসাউন্ড ইন মেডিসিন,
ফেলো, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স,
ফেলো, ইন্সটিটিউট অব অ্যাকুস্টিকস (LTK),
ফেলো, আমেরিকান ইন্সটিটিউট অব ইঞ্জিনিয়ারিং ইন মেডিসিন অ্যান্ড বায়োলজি.
সদস্য, ইউনাইটেড স্টেটস ন্যাশনাল অ্যাকাডেমি অব সায়েন্সেস
সদস্য, ন্যাশনাল অ্যাকাডেমি অব ইঞ্জিনিয়ারিং,
সদস্য, বায়োফিজিক্যাল সোসাইটি.
William J. Fry Memorial Award (1984);
Joseph H. Holmes Basic Science Pioneer Award of the AIUM (1990);
AIUM/WFUMB History of Medical Ultrasound Pioneer Award (1988);
University of Illinois Senior Scholar Award;
Medal of Special Merit of the Acoustical Society of Japan (1988);
Silver Medal in Bioresponse to Vibration of the Acoustical Society of America (1989);
Career Achievement Award of the IEEE Engineering in Medicine and Biology Society (1995);
1996 IEEE Edison Medal For creative contributions to the fundamental knowledge of  ultrasonic propagation in and interactions with biological media.

তথ্যসূত্র

ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
আইইইই এডিসন পদক বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২৪-এ জন্ম
২০১৫-এ মৃত্যু
মার্কিন তড়িৎ প্রকৌশলী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চন্দ্রগোমী

চন্দ্রগোমী প্রাচীন বঙ্গদেশীয় একজন পণ্ডিত লেখক, কবি, নাট্যকার, শিক্ষাবিদ এবং সবোর্পরি সংস্কৃত বৈয়াকরণ ছিলেন যার সম্পর্কে  খুব বেশি কিছু জানা যায় না। অনুমান করা হয় তিনি সপ্তম শতাব্দীতে বা অব্যবহিত পূর্বে বর্তমান ছিলেন। তিনি নালন্দা মহাবিহারের আচার্য স্থিরমতির শিষ্যত্ব গ্রহণ করেছিলেন। এখানে তিনি বৌদ্ধশাস্য, তর্কশাস্য, সংস্কৃত ব্যাকরণ ইত্যাদি বিষয়াদি অধ্যয়ন করেছিলেন। এক পর্যায়ে তিনি নালন্দার আচার্যের পদে অধিষ্ঠিত হয়েছিলেন। তিনি চান্দ্র-ব্যাকরণের স্রষ্টা। তার বিখ্যাত রচনা লোকানন্দনাটক। তার রচনাদি তিব্বতী, ইংরেজি, জার্মান বিবিধ ভাষায় অনূদিত হয়েছে।

সংক্ষিপ্ত জীবনী
চন্দ্রগোমী বরেন্দ্রতে জন্মগ্রহণ করেন কিন্তু পাগ-সাম-জোন-জাং নামক গ্রন্থানুসারে তিনি কোন কারণে জন্মভূমি হতে নির্বাসিত হয়ে পরবর্তী জীবন চন্দ্রদ্বীপে বসবাস করেন। তিনি নালন্দা বিশ্ববিদ্যালয়ে আচার্য স্থিরমতির নিকট সূত্র পিটক, অভিধর্ম পিটক, ব্যাকরণ, জ্যোতিষ, তর্কশাস্ত্র প্রভৃতি বিভিন্ন বিদ্যা সম্বন্ধে অধ্যয়ন করেন। অশোক নামক এক বৌদ্ধ আচার্য তাকে বৌদ্ধধর্মে দীক্ষা দেন।

সময়কাল
চন্দ্রগোমীর জীবনকাল সম্বন্ধে বিতর্ক রয়েছে। কিন্তু এই কথা নিশ্চিত যে জয়াদিত্য রচিত কাশিকা নামক পাণিনির ব্যাকরণের টীকাভাষ্য রচনার পূর্বে চান্দ্র-ব্যাকরণ রচিত হয়েছিল। এই গ্রন্থে চন্দ্রগোমীর মূল পয়ত্রিশটি সূত্র উদ্ধৃত হয়েছে। সেই হিসেবে চন্দ্রগোমী সপ্তম শতাব্দীতে বা তার পূর্বে বিদ্যমান ছিলেন বলে ঐতিহাসিকেরা মনে করেন।

ব্যাকরণ
চন্দ্রগোমী পাণিনির ব্যাকরণ অনুসারে চান্দ্র-ব্যাকরণ নামক একটি ব্যাকরণ উদ্ভব করেন, যা একসময় কাশ্মীর, তিব্বত, নেপাল প্রভৃতি দেশে প্রচলিত ও প্রসিদ্ধ ছিল। পাগ-সাম-জোন-জাং নামক গ্রন্থানুসারে তিনি ছিলেন পতঞ্জলি প্রণীত মহাভাষ্য পদ্ধতির বিরোধী। ভর্তৃহরি রচিত বাক্যপদীয় গ্রন্থে ও কল্হণ রচিত রাজতরঙ্গিনী গ্রন্থে চন্দ্রাচার্য নামক বৈয়াকরণের উল্লেখ রয়েছে। ঐতিহাসিকদের মতে চন্দ্রগোমী ও চন্দ্রাচার্য একই ব্যক্তি।

অন্যান্য রচনা
চন্দ্রগোমী ন্যায়সিদ্ধালোক নামক তর্কশাস্ত্রের একটি গ্রন্থ, বজ্রযান বৌদ্ধধর্মের ওপর ছত্রিশটি গ্রন্থ, মঞ্জুশ্রী ও তারার ওপর কয়েকটি সংস্কৃত শ্লোক, লোকানন্দ নামক একটি নাটক, শিষ্যলেখধর্ম নামক একটি ছোট কাব্য রচনা করেন। বর্তমানে লোকানন্দ নাটকের তিব্বতী অনুবাদের অস্তিত্ব রয়েছে। শিষ্যলেখধর্ম কাব্যটি শিষ্যের নিকট গুরুর পত্র হিসেবে একশো আঠারোটি সংস্কৃত শ্লোকে বিভিন্ন ছন্দে রচিত। তিনি সর্বতথাগতোষ্ণীশসিতাতপত্রানামাপরাজিতা-মহাপ্রত্যাঙ্গিরা-মহাবিদ্যারাজ্ঞীনামধারণী নামক সুরঙ্গম মন্ত্রের ওপর গ্রন্থ রচনা করেন।

তথ্যসূত্র

আরো পড়ুন
Geshe Sonam Rinchen, The Bodhisattva Vow, translated and edited by Ruth Sonam, Snow Lion, 2000
Candragomin, Difficult Beginnings: Three Works on the Bodhisattva Path, translated, with commentary by Mark Tatz, Shambhala, 1985
Chandragomin - Praise in Confession

বহিঃসংযোগ
Candrakiirti's critique of Vijñaanavaada, Robert F. Olson, Philosophy East and West, Volume 24 No. 4, 1977, pp. 405–411
Candrakiirti's denial of the self, James Duerlinger, Philosophy East and West, Volume 34 No. 3, July 1984, pp. 261–272
Candrakiirti's refutation of Buddhist idealism, Peter G. Fenner, Philosophy East and West, Volume 33 No. 3, July 1983, pp. 251–261
Chandragomin - Praise in Confession 

ভারতীয় বৌদ্ধ
সংস্কৃত ব্যাকরণবিদ
৭ম শতাব্দীর ভারতীয় দার্শনিক
দ্কার-ছাগ-'ফাং-থাং-মা

দ্কার-ছাগ-'ফাং-থাং-মা () ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে।

ইতিহাস
দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন। এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা () বা ল্দান-দ্কার অঞ্চলে তৈরী সূচীপত্র এবং দ্কার-ছাগ-ব্সাম-য়াস-ম্ছিম্স-ফু-মা () বা সম-য়ে বৌদ্ধবিহারে তৈরী সূচীপত্র। এর মধ্যে  সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি।

তথ্যসূত্র

তিব্বতী অনুবাদ
তিব্বতীয় সংস্কৃতি
গৌড় অভিনন্দ

গৌড় অভিনন্দ প্রাচীন বঙ্গদেশের এক সংস্কৃত কবি ছিলেন।

উল্লেখ
শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত  আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন।

তথ্যসূত্র

সংস্কৃত কবি
জ্ঞানশ্রীমিত্র

জ্ঞানশ্রীমিত্র অতীশ দীপঙ্করের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।

সংক্ষিপ্ত জীবনী
জ্ঞানশ্রীমিত্র গৌড়ের অধিবাসী ছিলেন। তিনি প্রথম জীবনে হীনযান বৌদ্ধধর্মী হলেও পরবর্তীকালে মহাযান ধর্মমত গ্রহণ করেন। তিনি বিক্রমশীলা বিশ্ববিদ্যালয়ের আচার্য হিসেবেও জীবন অতিবাহিত করেন। তিনি কার্যকারণভাবসিদ্ধি নামক বিখ্যাত গ্রন্থ রচনা করেন।

তথ্যসূত্র

ভারতীয় বৌদ্ধ
অ্যাডিলি পেঙ্গুইন

অ্যাডিলি পেঙ্গুইন (Pygoscelis adeliae) হল পেঙ্গুইনের একপ্রকারের প্রজাতি, যারা প্রধানত অ্যান্টার্কটিকার উপকূলীয় অঞ্চলে বসবাস করে। এরা সামুদ্রিক পাখিদের মধ্যে সবথেকে বেশি দক্ষিণে বসবাসকারী পাখি। অন্যান্য পাখিরা হল এম্পেরার পেঙ্গুইন, সাউথ পোলার স্কুয়া, উইলসনস স্ট্রম পেট্রেল, স্নো পেট্রেল, অ্যান্টার্কটিক পেট্রেল ইত্যাদি পাখিগুলোও এই দক্ষিণ প্রান্তেই বসবাস করে। ১৮৪০ সালে ফরাসি অনুসন্ধানকারী জুলেস দুমন্ত ডি উরভিল্লে প্রথম এদের নামকরণ করেন তার স্ত্রীয়ের নামে "অ্যাডিলি"।

শ্রেণিবিন্যাস 
অ্যাডিলি পেঙ্গুইনরা হল Pygoscelis গণের অন্তর্ভুক্ত তিনটি প্রজাতির মধ্যে একটি। মাইটোকন্ড্রিয়া এবং নিউক্লিয়াস কোষ গবেষণার মাধ্যমে জানা গেছে যে এই প্রজাতিটি ৩৮ মিলিয়ন বছর আগে অন্যান্য প্রজাতিদের থেকে বিচ্ছিন্ন হয়েছে। প্রায় পুর্বপুরুষ Aptenodytes দের ২ মিলিয়ন বছর পরে। অ্যাডিলি পেঙ্গুইন ১৯ মিলিয়ন বছর আগে অন্যান্য প্রজাতিদের থেকে আলাদা হয়ে যায়।

বিতরণ ও বাসস্থান 
এখনও পর্যন্ত অনুমান করা হয় যে অ্যাডিলি পেঙ্গুইনদের এখনও ২.৪-৩.২ মিলিয়ন জোড়া পৃথিবীতে বসবাস করে। বেশিরভাগরাই অ্যান্টার্কটিকার উপকূলীয় অঞ্চলে বসবাস করে। যদিও কিছু অংশ অ্যান্টার্কটিকা পেনিনসুলা অঞ্চলে প্রজনন করে। প্রজনন মরসুমের সময় তারা বড় প্রজনন উপনিবেশের মধ্যে সমবেত হয়, এক মিলিয়ন জোড়ার এক চতুর্থাংশ। স্বতন্ত্র উপনিবেশের আকার নাটকীয়ভাবে পরিবর্তন হওয়ার সম্ভাবনা রয়েছে, এবং কিছুটা অংশ জলবায়ুর অস্থিরতার বিশেষ প্রবণও হতে পারে।

অ্যাডিলি পেঙ্গুইন অক্টোবর থেকে ফেব্রুয়ারি সময় পর্যন্ত বংশবৃদ্ধি করে অ্যান্টার্কটিকা মহাদেশের বিভিন্ন উপকূলীয় অঞ্চলে। এরা পাথর দিয়ে এবড়ো-খেবড়ো বাসা বানায়। এরা দুটি ডিম পারে যা ৩২ থেকে ৩৪ দিন পর্যন্ত তা দেয়। পেঙ্গুইনদের সম্মেলনে যোগদান করবার আগে পর্যন্ত বাচ্চারা ২২ দিন বাসায় থাকে। প্রাপ্তবয়স্ক পেঙ্গুইনরা তাদের সেখানে আগলে রাখে। বাচ্চারা বড় হবার পরেই ৫০-৬০ দিন পরে সমুদ্রে নামে।

বর্ণনা 
এই পেঙ্গুইনদের আকার মাঝারি রকমের। ৪৬ থেকে ৭৫ সেমি (১৮-৩০ ইঞ্চি) লম্বা হয় এবং এদের ওজন হয় ৩.৬-৬ কেজি (৭.৯-১৩.২ পাউন্ড)।  এদের স্বাতন্ত্র্য্যসূচক চিহ্ন চোখের পার্শ্ববর্তী সাদা রিং এবং ঠোঁটের নিচে পালক। এই দীর্ঘ পালক তাদের ঠোটের প্রায় পুরোটা অংশই ঢেকে দেয়। এদের লেজ অন্যান্য পেঙ্গুইনদের তুলনায় লম্বা হয়। এদের দেখতে অনেকটা "টেক্সুডো" এর মতোন হয় (টেক্সুডো হল আমেরিকান ডিনার জ্যাকেট)। অন্যান্য পেঙ্গুইন প্রজাতির থেকে এরা আয়তনে একটু ছোট হয়। তাদের কালো চেহারা এবং সাদা পেট বেশিরভাগ পেঙ্গুইন কার্টুন ছবির নিকটস্থ হয়।

অ্যাডিলি পেঙ্গুইন ঘণ্টায় ৪৫ মাইল (৭২ কিলোমিটার/ঘণ্টা) সাঁতার কাটতে পারে। এরা প্রধানত লেপার্ড সিল, স্কুয়া, হত্যাকারী তিমি এদের দ্বারাই শিকার হয়।

চিত্রশালা

তথ্যসূত্র

বহিঃসংযোগ 

 BirdLife Species Factsheet 
 Adelie Penguins on Polar Discovery
 

অ্যান্টার্কটিক পাখি
উড্ডয়ন ক্ষমতাহীন পাখি
১৮৪১-এ বর্ণিত প্রাণী
পেঙ্গুইন
১৮৪১-এ বর্ণিত পাখি
নর্দান রকহুপার পেঙ্গুইন

নর্দান রকহুপার পেঙ্গুইন (Eudyptes c. moseleyi) হল রকহুপার পেঙ্গুইনের উপজাতি। সাউদার্ন রকহুপার পেঙ্গুইন দের সাথে এদের কিছুটা পার্থক্য যে আছে সেটা বর্তমান গবেষণাতে প্রমাণিত হয়েছে।

২০০৯ সালের একটি গবেষণায় জানা গেছে যে নর্দান রকহুপার পেঙ্গুইনদের সংখ্যা ১৯৫০ থেকে ৯০% হ্রাস পেয়েছে। এই জন্যই নর্দান রকহুপার পেঙ্গুইনদের বর্তমানে বিপন্ন প্রজাতির মধ্যে ধরা হয়।

শ্রেণিবিন্যাস
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।

বিতরণ ও বাসস্থান
৯৯% নর্দান রকহুপার পেঙ্গুইন গাফ দ্বীপপুঞ্জ এবং ত্রিস্তান দা কুনহা তে প্রজনন করে যা দক্ষিণ আটলান্টিক মহাসাগরের মধ্যে অবস্থিত।

তথ্যসূত্র

বহিঃসংযোগ

১৯২১-এ বর্ণিত প্রাণী
পেঙ্গুইন
উড্ডয়ন ক্ষমতাহীন পাখি
আইইউসিএন লাল তালিকার বিপন্ন প্রজাতি
ইস্টার্ন রকহুপার পেঙ্গুইন

ইস্টার্ন রকহুপার পেঙ্গুইন (Eudyptes chrysocome filholi) যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়।

শ্রেণীবিন্যাস 
রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন।
এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন।

বিস্তার 
E. c. filholi বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে।

তথ্যসূত্র 

পেঙ্গুইন
উড্ডয়ন ক্ষমতাহীন পাখি
আইইউসিএন লাল তালিকার বিপন্ন প্রজাতি
অস্ট্রেলিয়ার পাখি
নিউজিল্যান্ডের পাখি
১৮৭৮-এ বর্ণিত প্রাণী
অস্ট্রেলিয়ার অরক্ষিত প্রাণিকুল
আকাশ ৮

আকাশ বাংলা (বর্তমানে আকাশ ৮) হলো একটি বাংলা টেলিভিশন স্টেশন। চ্যানেলটি কলকাতায় জি এন্টারটেইনমেন্ট এর অধিনে ১৯৯৯ সালে প্রতিষ্ঠিত হয়। এই চ‍্যানেলটির সবথেকে জনপ্রিয় অনুষ্ঠান হল গুড মর্নিং আকাশ যেটি প্রতিদিন সকাল ৭.০০ টায় সরাসরি প‍্রচার করা হয়।২০১৩ সালের অক্টোবরে নতুন লোগো উন্মোচন করে ও নাম পরিবর্তন করে 'আকাশ ৮' হয়। বর্তমানে এর সিও অশোক সুরানা ও পরিচালক ঈশিতা সুরানা।চ্যানেলটি নিউজ প্রচার করে বিকেল ৫.০০ টা,সন্ধ্যা ও রাত ১০.৩০ টায়।

পূর্ব‌ অবস্থা 

চ্যানেলটি ২৪ ঘণ্টার বাংলা বিনোদন চ্যানেল হিসেবে যাত্রা শুরু করে ধারাবাহিক নাটক প্রচার করে । যেমন- কুরুক্ষেত্র, সানাই, প্রবাহিনী, দত্তা, ও চরিত্রহীন। এই চ্যানেলে "রাজা ও গজা " ও সম্প্রচারিত হত । যা পূর্বে জি বাংলাতে প্রচারিত হত। পরে এই চ্যানেলে প্রচারিত হওয়া শুরু হয়। কিন্তু তাদের টি আর পি কমে যায়। আকাশের জনপ্রিয় নাটক কুরুক্ষেত্র(২০০৯) এর টিআরপি ও কমে যায়।ফলে ২০১২ সালের প্রথম দিকে এই চ্যানেল ২৪ ঘণ্টার সংবাদ চ্যানেলে পরিবর্তিত হয়।

বর্তমান 
চ্যানেলটি বর্তমানে নির্দিষ্ট সময়ে নিউজ বুলেটিন, বিভিন্ন অনুষ্ঠান, সিনেমা ও ধারাবাহিক নাটক করে থাকে। এটি ২৪ ঘণ্টার সংবাদ চ্যানেল থেকে পরিবর্তিত হলে ও সংবাদকে এখন ও এর অংশ রেখেছে।
বর্তমান এই আকাশ আট চ্যানেলে প্রচারিত সত্য ঘটনা নিয়ে ধারাবাহিক পুলিশ ফাইলস।

চ্যানেলটি অন্য চ্যানেলের মত পুনঃনির্মাণ বা বউ-শাশুড়ির সংঘর্ষ নিয়ে ধারাবাহিক তৈরি না করে সাহিত্য নির্ভর ধারাবাহিক তৈরি করে।

বর্তমানে প্রচারিত অনুষ্ঠান 
 জগৎ জননী মা সারদা (সোম-শনি বিকেল ৫.৩০)
 বসুন্ধরা (সোম-শনি সন্ধ‍্যে ৬.০০)
 মেয়েদের ব্রতকথা (সোম-শনি সন্ধ‍্যে ৬.৩০)
 ইকির মিকির (সোম-শনি সন্ধ‍্যে ৭.০০)
 হয়তো তোমারই জন্য (সোম-শনি সন্ধ‍্যে ৭.৩০)
 কাঞ্চী (সোম-শনি রাত ৮.০০)
 পুলিশ ফাইলস (সোম-শনি রাত ৮.৩০)
 কুরুক্ষেত্র (সোম-শনি রাত ৯.৩০)
 খবর (প্রতিদিন রাত ১০.৩০)

পূর্বে প্রচারিত অনুষ্ঠান 
 জননী
 জগৎ জননী মা সারদা
 ওম সাই রাম
 এফ এম অন টিভি
 গুড মর্নিং আকাশ
 রাঁধুনী
 এক মাসের সাহিত্য
 দুপুরের মেগা মুভি
 পুলিশ ফাইলস
 সত্য ঘটনা অবলম্বনে
 হৃদ মাঝারে
 রান রনি রান
 সত্য মেব জয়তে
 লক্ষ্মীছানা
 ঘেঁটে ঘ
 দ্য লেজেন্ট ১, ২, ৩‌
 পর্দায় বই পড়া
 রবি মাস
 দাদা ঠাকুরের দেশে
 গান ফাইট
 আকাশে সুপারস্টার
 একা নয় একান্নবর্তী
 দীপাবলির সাতকাহন
 লাফিং ক্লাব
 গল্প হলেও সত্যি
 নটী বিনোদিনী
 উমার সংসার
 শ্রী গুরবে নমঃ
 ঝিল ডাঙার কন্যা
 ছ মাসের মেগা
 সাহিত্যের সেরা সময়
 জীবনের এই বালুকা বেলায়
 টাটকা গল্পে আটকা মাস
 এক মাসের গল্প
 গান দরিয়া
 আমি রবি ঠাকুরের বউ
 প্যারডি পাড়ায় বাওয়ালি গান
 সকালের আকাশ
 খোঁজ খবর
 সিঁধেল চোর
 সোম থেকে শুক্র
 সোম থেকে শনি
 অন্য আমি
 আকাশের টেলিফিল্ম
 সাধারণ অসাধারণ
 মেয়ে নাম্বার ওয়ান
 ম্যাটিনি টকিজ
 টুইনকাল টুইনকাল ড‍্যান্সিং লিটিল স্টার
 সেকসন ৩০২
 বেঙ্গল ক্রাইম
 বৃদ্ধাশ্রম ১,২

তথ্যসূত্র 

জি গ্রুপ
ভারতের গণমাধ্যম
ভারতের টেলিভিশন চ্যানেল
ভারতে বাংলা ভাষার টেলিভিশন চ্যানেল
কলকাতার গণমাধ্যম
কলকাতার টেলিভিশন স্টেশন
১৯৯৯-এ পশ্চিমবঙ্গে প্রতিষ্ঠিত
২০০০-এ প্রতিষ্ঠিত টেলিভিশন চ্যানেল ও স্টেশন
২০০০-এ পশ্চিমবঙ্গে প্রতিষ্ঠিত
উরুজ মুমতাজ

উরুজ মুমতাজ () (জন্মঃ ১ অক্টোবর ১৯৮৫ করাচি) হলেন একজন পাকিস্তানি নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন।

আরও দেখুন 
 সানা মীর

তথ্যসূত্র

বহিঃসংযোগ 

করাচির ব্যক্তি
পাকিস্তানি মহিলাদের একদিনের আন্তর্জাতিক ক্রিকেটার
পাকিস্তান নারী টেস্ট ক্রিকেটার
১৯৮৫-এ জন্ম
জীবিত ব্যক্তি
পাকিস্তানি মহিলা ক্রিকেটার
করাচি থেকে আগত ক্রিকেটার
করাচির নারী ক্রিকেটার
পাকিস্তানের মহিলা একদিনের আন্তর্জাতিক ক্রিকেটার
পাকিস্তানের মহিলা টুয়েন্টি২০ আন্তর্জাতিক ক্রিকেটার
মহিলা ক্রিকেট ধারাভাষ্যকার
পাকিস্তানের ক্রিকেট ধারাভাষ্যকার
পাকিস্তানি দন্তচিকিৎসক
শেফিল্ড বিশ্ববিদ্যালয়ের প্রাক্তন শিক্ষার্থী
গন্ধবেণা

গন্ধবেণা (বৈজ্ঞানিক নাম Cymbopogon citratus) হল Poaceae (Grass family) পরিবারের একটি উদ্ভিদ। এর আদি নিবাস দক্ষিণ এশিয়া।

বিভিন্ন স্যুপ তৈরীতে এর ব্যবহার দেখা যায়।

চিত্রশালা

তথ্যসূত্র 

ফুল
উদ্ভিদ
এশিয়ার ঔষধি উদ্ভিদ
নেপালের উদ্ভিদ
শ্রীলঙ্কার উদ্ভিদ
মৌমাছি পালন
ভেষজ
য়োন-তান-র্গ্যা-ম্ত্শো (জোনাং)

য়োন-তান-র্গ্যা-ম্ত্শো () (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।

জন্ম ও শিক্ষা
য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। তিনি ম্দার () বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () নামক সা-স্ক্যা ধর্মসম্প্রদায়ের পণ্ডিতের শিষ্যত্ব গ্রহণ করে তার নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাকে কালচক্র তন্ত্র সম্বন্ধে শিক্ষাদান করেন এবং তাকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন।

জোনাং বৌদ্ধবিহার
এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পণ্ডিতের নিকট শিক্ষালাভ করেন।  কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তার শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তার শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন।

তথ্যসূত্র

১২৬০-এ জন্ম
১৩২৭-এ মৃত্যু
কালচক্র
জোনাং
য়ে-শেস-রিন-ছেন

য়ে-শেস-রিন-ছেন () (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। কালচক্র বিষয়ক তার অগাধ পান্ডিত্যের জন্য তিনি দুস-'খোর-বা ()  নামক উপাধি লাভ করেন।

সংক্ষিপ্ত জীবনী
য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তার পিতার নাম ছিল ফ্যুগ-পো-র্জে-ব্ত্সুন-স্ক্যাব্স ()। ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পণ্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তার উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা।

তথ্যসূত্র

১২৪৮-এ জন্ম
১২৯৪-এ মৃত্যু
কালচক্র
সাক্য
দিশি
কুন-স্পাংস-থুগ্স-র্জে-ব্র্ত্সোন-গ্রুস

কুন-স্পাংস-থুগ্স-র্জে-ব্র্ত্সোন-গ্রুস () (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।

সংক্ষিপ্ত জীবনী
কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ () নামক স্থানে জন্মগ্রহণ করেন। র্ক্যাং-'দুর () বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান () নামক স্থানে অবস্থিত বিহারে তিনি কালচক্র  বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান () নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।

তথ্যসূত্র

১২৪৩-এ জন্ম
১৩১৩-এ মৃত্যু
কালচক্র
জোনাং
ব্যাং-সেম্স-র্গ্যাল-বা-য়ে-শেস

ব্যাং-সেম্স-র্গ্যাল-বা-য়ে-শেস () (১২৪৭-১৩২০) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।

সংক্ষিপ্ত জীবনী
ব্যাং-সেম্স-র্গ্যাল-বা-য়ে-শেস ১২৪৭ খ্রিষ্টাব্দে তিব্বতের ম্দো-খাম্স () জন্মগ্রহণ করেন। তিনি কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। এরপর তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান () ও তার জ্যৈষ্ঠ ভ্রাতা য়ে-শেস-রিন-ছেন নামক দুইজন সা-স্ক্যা ধর্মসম্প্রদায়ের পণ্ডিতের নিকট এবং জো-নাং বৌদ্ধবিহারের প্রতিষ্ঠাতা কুন-স্পাংস-থুগ্স-র্জে-ব্র্ত্সোন-গ্রুসের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের আদেশে তিনি ব্দে-ছেন () বৌদ্ধবিহার স্থাপন করেন। ১৩১৩ খ্রিষ্টাব্দে কুন-স্পাংস-থুগ্স-র্জে-ব্র্ত্সোন-গ্রুস তাকে জো-নাং বৌদ্ধবিহারের পরবর্তী প্রধান লামা নির্বাচন করেন। ১৩১৯ খ্রিষ্টাব্দে ব্যাং-সেম্স-র্গ্যাল-বা-য়ে-শেস ঐ বৌদ্ধবিহারের পরবর্তী প্রধান লামা হিসেবে য়োন-তান-র্গ্যা-ম্ত্শোকে নির্বাচন করেন।

তথ্যসূত্র

১২৬০-এ জন্ম
১৩২৭-এ মৃত্যু
কালচক্র
জোনাং